钦定古今图书集成/明伦汇编/官常典/第091卷 > 广王敬威 福王敬德 通王敬殷 宋王敬
## 钦定古今图书集成/明伦汇编/官常典/第091卷 > 广王敬威 福王敬德 通王敬殷 宋王敬

儒

按《五代史》本传：敬威，字奉信，唐废帝时，为彰圣右第
三都指挥使，领常州刺史。闻高祖举兵太原，谓人曰：
“生而有死，人孰能免？吾兄方举大事，吾不偷生取辱，
见笑一时。”遂自杀。敬德时为沂州马步军指挥使，以
高祖反诛。天福三年正月，赠敬威、敬德皆为太傅，并
赠敬殷以检校太子宾客亦赠太傅，而不及敬儒。七
年正月，追封敬威广王，敬德福王，敬殷通王，皆赠太
尉。敬儒始以故金紫光禄大夫、检校尚书左仆射、兼
御史大夫、上柱国，赠太傅，而独不得封。出帝天福八
年五月，加赠三皇叔皆为太师，而皇伯敬儒始追封
宋王，亦加赠太师。